Kaapstad-lughawe vir soveelste keer beste in Afrika | Maroela Media
Die Kaapstadse Lughawe. Foto: www.bestcities.net
Die gesogte Skytrax World Airport-toekennings is vanjaar weer weens die Covid-19-inperkings aanlyn aangebied. Buiten die toekenning vir die beste lughawe in Afrika, het Kaapstad Internasionale Lughawe ook die toekennings vir die beste lughawepersoneel en die skoonste lughawe in Afrika ingepalm.
Volgens David Maynier, die Wes-Kaapse minister van finansies en ekonomiese geleenthede, is om hierdie toekenning te wen nog belangriker in die lig van die uitdagende jaar wat die reisbedryf beleef het.
"Ons is daarom ongelooflik trots op die span by die Kaapstadse Internasionale Lughawe wat voortdurend wêreldgehalte diens lewer aan diegene wat Kaapstad en die Wes-Kaap besoek," het Maynier gesê.
"Met die suksesvolle uitrol van Covid-19-entstowwe, twyfel ek nie daaraan dat die toerisme- en reisbedryf sal herstel nie, en as ons dit doen, sal ons gereed wees om besoekers in Kaapstad en die Wes-Kaap te verwelkom en hulle uitstekende diens te bied. Dit is van kritieke belang vir ons strategie om werk te red en die ekonomie in die Wes -Kaap te herbou."
Verder het Durban se King Shaka-lughawe die prys vir die beste streekslughawe in Afrika ontvang.
Die Doha Internasionale Lughawe in Katar is tydens dié toekenningsgeleentheid as die beste lughawe ter wêreld aangewys, terwyl Tokio se Haneda-lughawe en die Changi-lughawe in Singapoer die topdrie voltooi.
Shoprite reeds 89 winkels heropen ná onluste
Geluk Kaapstad!!!!Mens kan sien wie regeer en in beheer daar!!!!!!
Ons Kapenaars is trots op ons lughawe! Gelukkig is dit nog nie hernmoem na Kebega of Matwetwe-Lughawe nie. Terloops, hoe klink Matwetwe as 'n nuwe naam vir Kaapstad?
Dis nogal heel logies hoekom Kaapstad lughawe die beste in Afrika is. Meer hoef nie gesê te word nie.
Well-done Cape Town. Goed om te weet daar is darm een plek in SA wat so goed doen. Die personeel is 'n riem onder die hart omdat hulle hul so profesioneel optree om selfs erken te word.
Hier is die bewys dat ons enigste hoop op vooruitgang is 'n onafhanklike tuisstaat soos die weskaap,kan julle dink wat die weskaap kan bereik as dit onafhanklik van sa was en dit net omrede die provinsie bevoegde leiers het.